Den skotske skipsbyggeren David Balfour ledet arbeidet med «Tre Kroner». Balfour var kjent i samtiden som en av verdens dyktige skipsbyggere, og var rikets mest produktive skipsbygger under kong Kristian IV, på tross av et tidvis anstrengt forhold til kongen. I årene mellom 1597 og 1634 bygget Balfour 20 skip, og han var en av de første som etterlot seg skipstegninger av skip som kunne identifiseres.